Patrolni čamci klase Mirna
<s>Klasa Mirna je naziv za 11 patrolnih čamaca proizvedenih u periodu od 1979. do 1985. u brodogradilištu Kraljevica za potrebe tadašnje Jugoslavenske ratne mornarice.</s>

<s>Dizajn 
Izgradnja brodova je započela 1979. a trajala je do 1985.</s><s>U tom vremenu je izrađeno 11 brodova.</s><s>Napjprije su izrađena četiri patrolna broda, zatim dva, pa potom pet preostalih.</s><s>U međuvremenu su obavljene neke konstruktivne izmjene a stražnji jednocijevni top od 20 mm he zamijenjem sa četverocijevnim.</s><s>Osnovna namjena ovih brodova je bila izvršavanje graničnih zadataka, no po svom naoružanju to su plovila koja daleko nadmašuju uobičajene patrolne brodove.</s><s>Pri konstruiranju trupa broda, ponovno je iskorišten oblik "Sklad" razvijen za raketne topovnjače klase 401, s tim da je u ovom slučaju plovilo manjih dimenzija i bitno manje istisnine (puni deplasman 146 tona).</s>

<s>Trup je izrađen od brodograđevnog čelika, dok je nadgradnja izrađena od aluminijske legure.</s><s>Trup je sa 6 vodonepropusnih pregrada podijeljen na 7 vodonepropusnih prostorija, što povećava otpornost broda u borbi.</s><s>Dužina broda je 32 metra, širina 6,75 m a visina trupa 3,50, gaz 1,70 m. Pogonsku grupu čine dva brzohodna dizel-motora tipa SEMT-Pielsick 12PA4V200VGDS s dvostrukim prednabijanjem.</s><s>Njihova nominalna snaga je 2206 KW.</s><s>Svaki pri 1500 okretaja u minuti, a na pokusnim vožnjama je postignuta brzina od 28 čvorova.</s><s>U spremnicima goriva može ponijeti 16,2 tona goriva D-2, a u spremnicima za vodu do 4,2 tone vode.</s><s>Daljina plovidbe je oko 600 milja a samostalnost boravka na moru 4 dana, u ratu 8 dana.</s><s>Posadu broda čine pet oficira, četiri podoficira i deset mornara.</s>

<s>Oprema 
Od navigacijske opreme ugrađen je navigacijski radar Decca RM 1216A snage 6 KW i najvećeg dometa (u idealnim uvjetima) 48 milja.</s><s>Za borbu protiv podmornica, što mu je druga uloga, u trup broda je ugrađen sonar norveške tvrtke Simrad SQ3D/SF koji je razvijen iz komercijalnog sonara.</s><s>Služi za otkrivanje podmornica na udaljenosti od 1800 m, pri čemu brod mora biti u mirovanju jer je šum u vožnji prevelik ometač.</s><s>U protupodmorničkoj inačici može biti opremljen i malim dubinskim bombama koje se odbacuju u more s krme broda.</s>

<s>Predviđeno je da ovakvi brodovi pokrivaju morske tjesnace i prolaze između otoka.</s><s>Naoružan je topom 40 mm Bofors na pramcu, četvorocijevnim topom 20 mm M71 na krmi, četvorostrukim lanserom raketa Strela 2M na zapovjednom mostu.</s><s>Posjeduje i dva dvostruka lansera osvijetljavajućih raketa 128 mm Svitac.</s>

<s>Brodovi</s>

<s>Izvori</s>

<s>Paluba.info</s>

<s>Mirna
Mirna</s>

